“XT.COM” จับมือ “Jakaverse” พร้อมลิสต์เหรียญ JK เข้าเทรด 30 ก.ย.นี้
“XT.COM” ร่วมลงนาม MOU เข้าร่วมเป็น TechPartner กับ “Jakaverse” พร้อมลิสต์เหรียญ JK เดินหน้าเข้าซื้อและขายวันที่ 30 ก.ย.65

“XT.COM” ร่วมลงนาม MOU เข้าร่วมเป็น TechPartner กับ “Jakaverse” พร้อมลิสต์เหรียญ JK เดินหน้าเข้าซื้อและขายวันที่ 30 ก.ย.65
15 ส.ค. 2565

ผู้สื่อข่าวรายงานว่า เหรียญ “JK” หรือเหรียญบนแพลตฟอร์มโลกเสมือนจริงของ Jakaverse ซึ่งมีพาร์ทเนอร์ดังมากมาย ทั้งไทยและต่างประเทศเข้าร่วมแพลตฟอร์มอย่างต่อเนื่อง รวมถึงมี Venture Capital (VC) หรือการลงทุนร่วมในธุรกิจอย่างต่อเนื่องที่ล่าสุดเพิ่งประกาศปิดดีลระดมทุน VC มูลค่า 3 ล้านเหรียญสหรัฐฯ กับกลุ่ม Titan Capital ของวาฬหมื่นล้านอย่างแทนไท ณรงค์กูล และร่วมกับพาร์ทเนอร์กลุ่ม The Mall Group เตรียมจัดงานใหญ่ในเดือนต.ค. 65
โดยล่าสุดเหรียญ JK ได้เข้าตาเว็บเทรดคริปโตระดับโลกชื่อดัง XT.Com ซึ่งเป็นเว็บเทรดที่ติดอันดับ Top 25 (จัดอันดับโดย CoinMarketCap) ออกมาประกาศลิสต์เหรียญ JK เตรียมให้เข้าซื้อและขายวันที่ 30 ก.ย. 65 ส่วน ZENI เหรียญรองบนแพลตฟอร์ม อยู่ระหว่างการกำหนดวันร่วมกัน
ทั้งนี้ทาง XT.Com ได้มีผู้บริหาร คือ Mr. Joseph Lam Head of Business Development, South East Asia, นางสาวจิตาภา สุวรรณวิก Business Development Manager (Thailand) ร่วมลงนามเซ็น MOU เข้าร่วมเป็น TechPartner กับทีมพัฒนาของ Jakaverse อีกด้วย
ขณะที่ปัจจุบัน JK ได้ถูกลิสต์อยู่บน LBank, Hotbit รวมถึง DEX ต่างๆ ทั้ง PancakeSwap, UniSwap, DiamonFinance, ArkenFinance และอยู่บน Chain หลักคือ BNB Smart Chain , Ethereum และ Bitkub Chain อีกด้วย ศึกษาข้อมูลเพิ่มเติมได้ที่ www.Jakaverse.com